La Falla Nàquera-Lauri Volpi consciencia els joves sobre els perills de l’abús de l’alcohol
2025-07-24

Per a passar-s’ho bé i gaudir de la festa no cal consumir alcohol o un altre tipus de substàncies. Aquesta és la idea a partir de la qual la Falla Nàquera-Lauri Volpi de Burjassot, des de la seua delegació d’Obra Social, vol conscienciar els joves i adolescent de la importància de controlar el consum de begudes alcohòliques.

La comissió burjassotera vol que tant els seus joves fallers com els xavals del municipi coneguen els perills de l’abús de l’alcohol i altres substàncies i, per a açò, ha organitzat divendres que ve, 5 de juny, a les 19:30 hores, en el casal, una xerrada que estarà impartida per l’ONG ControlaClub en la qual s’informarà sobre les conseqüències d’aquest abús.

Enquadrada dins de la seua campanya anual Ara més que mai-AMQM, amb la xerrada “volem col·laborar en una conscienciació que la “festa”, i en aquest cas la nostra, Les Falles, no és necessari el consum d’alcohol i altres substàncies per passar-s’ho bé”, tal com han assenyalat fonts de la comissió.

ControlaClub és una ONG formada per persones que participen o són protagonistes, d’alguna manera, dels espais de diversió i que el seu objectiu és abordar la responsabilitat social en els espais d’oci. Per a açò, desenvolupa programes de prevenció, de conscienciació ciutadana i de drogodependències dirigits als més joves i usuaris d’oci nocturn. Per conéixer més detalls sobre la labor que realitza ControlaClub es pot visitar la pàgina web www.controlaclub.org.